cyanic-selkie/wikianc huggingface dataset:
Krasnodarin aluepiiri
Maantiede
Krasnodarin aluepiiri sijaitsee pääasiassa Kubanin–Asovan alangolla. Eteläosassa on ylänköä. Alueen merkittävin joki on Kuban.
Ilman keskilämpötila tammikuussa vaihtelee vuoriston -8 celsiusasteesta (yli 2 000 metrin korkeudella) ja sisämaan tasangon -4 celsiusasteesta Mustanmeren rannikon +5 celsiusasteeseen. Heinäkuun keskilämpötila on +13 astetta ylempänä vuorilla ja kohoaa +23 asteeseen rannikolla ja tasankoalueella. Vuoden keskimääräinen sademäärä on 400–3 200 millimetriä.
Aluepiirin tärkeimpiin luonnonsuojelualueisiin kuuluvat kaksiosainen Sotšin kansallispuisto (1 937,37 neliökilometriä) ja kahden muun federaatiosubjektin kanssa yhteinen Kaukasian luonnonpuisto (2 803,35 km²).
Talous
Krasnodarin aluepiirissä on elintarvike-, koneenrakennus-, metalli-, sementti- ja puunjalostusteollisuutta. Alueella tuotetaan myös öljyä ja maakaasua. Maataloudessa on keskitytty maanviljelyyn, joka tuottaa viljaa, sokerijuurikasta, tupakkaa, eteerisiä öljykasveja, hamppua, viiniä ja teetä. Lisäksi harjoitetaan karjataloutta.
Väestö
Asukasluvun kehitys
Suurimmat kaupungit
Krasnodarin alueella oli vuoden 2010 väestönlaskennan mukaan neljä yli 100 000 asukkaan kaupunkia. Ne olivat: Krasnodar (744 995 as.), Sotši (343 334 as.), Novorossijsk (241 952 as.) ja Armavir (188 832 as.).
Suuruudeltaan 50 000–100 000 asukkaan kaupunkeja oli 11 kappaletta: Jeisk (87 769 as.), Kropotkin (80 765 as.), Slavjansk-na-Kubani (Славянск-на-Кубани, 63 842 as.), Tuapse (63 292 as.), Labinsk (62 864 as.), Tihoretsk (Тихорецк, 61 823 as.), Anapa (58 990 as.), Krymsk (57 382 as.), Gelendžik (54 980 as.), Timašovsk (53 924 as.) ja Beloretšensk (Белореченск, 53 892).
Kooltaan 30 000–50 000 asukkaan kaupunkeja oli kymmenen: Kurganinsk (Курганинск, 47 970), Ust-Labinsk (43 270), Korenovsk (Кореновск, 41 166), Apšeronsk (40 225), Temrjuk (38 046), Gulkevitši (35 244), Abinsk (34 928), Novokubansk (Новокубанск, 34 880), Primorsko-Ahtarsk (Приморско-Ахтарск, 32 257) ja Gorjatši Kljutš (30 126).
Etnisyys
Kansallisuusjakauma vuonna 2002:
Uskonto
Vuonna 2012 julkaistun, Venäjän uskontoja laajasti kartoittaneen Arena-tutkimuksen mukaan Krasnodarin aluepiirin väestön uskonnollinen jakauma oli:
Hallinto
Krasnodarin aluepiiri on Venäjän federaation subjekti (alue). Aluepiirin hallinnosta vastaavat kuvernööri ja lakiasäätävä kokous. Aluepiiri on jaettu hallinnollisesti seitsemään kaupunkipiiriin ja 37 kunnallispiiriin.
Molly Seidel
Molly Seidel (s. 12. heinäkuuta 1994) on yhdysvaltalainen kestävyysjuoksija. Hän on maratonin olympiamitalisti.
Seidel saavutti ensimmäisissä arvokilpailuissaan Tokion olympialaisissa kesällä 2021 pronssia maratonilla ajalla 2.27.46, edellään kaksi kenialaisjuoksijaa. Hän on sijoittunut vuonna 2020 Lontoon maratonilla kuudenneksi ajalla 2.25.13 ja vuonna 2021 New Yorkin maratonilla neljänneksi ennätysajallaan 2.24.42. Hän on voittanut Yhdysvaltain yliopistomestaruuden ulkoradoilla 10 000 metrin juoksussa vuonna 2015 sekä sisäradoilla 3 000 metrin ja 5 000 metrin juoksussa vuonna 2016.
Välttämönselkä
Välttämönselkä on Lapissa Ranualla sijaitseva järvi. Järven vedenpinnan korkeus on samalla tasolla kuin Simojärvellä. Tämän vuoksi Välttämönselkää voidaan pitää myös yhtenä osanan Simojärveä.
Maantietoa
Järven pinta-ala on 1 010 hehtaaria eli 10 neliökilometriä. Se on 7,1 kilometriä pitkä ja 5 kilometriä leveä. Järvi on mutkainen johtuen lännestä itään työntyvästä Korteniemestä. Niemen pohjoispuolelle jää Välttämönselkä, itäpuolelle Koivusaaren taakse Lautaselkä ja Korteniemen eteläpuolella sijaitsee Korkesalmen kapeikon taakse Kortejärvi ja Kaitajärvi.
Järvessä on laskettu olevan 15 saarta. Niiden yhteispinta-ala on 35 hehtaaria, mikä on noin 3,4 % järven kokonaispinta-alasta. Saarista Koivusaari, Marjasaari, Jänissaari ja Luhtaniemi ovat yli hehtaarin suuruisia, 10 saarta on yli aarin ja yksi on alle aarin kokoinen. Muita karttoihin nimettyjä saaria ovat vielä Koirasaari, Kortesaari, Peltosaari, Hautasaari, Isosaari ja Korkiasaari.
Järvi on luodattu ja siitä on julkaistu syvyyskartat. Sen tilavuus on 17 miljoonaa kuutiometriä eli 0,017 kuutiokilometriä. Järven keskisyvyys on 1,7 metriä ja suurin syvyys on 13,8 metriä. Syvin kohta sijaitsee aivan Korteniemen pohjoispuolella. Toinen syvänne sijaitsee Isosaaren edustalla ja siinä kohtaa on 12 metriä syvää.
Järven rantaviivan pituus on 47 kilometriä, josta saarten rantaviivan yhteispituus on 7 kilometriä. Järven rannat ovat alavaa metsämaata, jota suot rikkovat paikoitellen. Suurin rannan tuntumaassa oleva mäki on Välttämönvaara, joka kohoaa lähes 25 metrin korkeudelle. Asutus on lähinnä haja-asutusta, jonka väliin on rakennettu runsaasti vapaa-ajan asuntoja. Järven lounaisosaa seuraavat seututie 941 ja yhdystie 19761. Järven muuta rannat saavuttaa mainittuja teitä yhdistävältä yhdystieltä 19599.
Vesistösuhteet
Järvi sijaitsee Simojoen vesistössä (vesistöaluetunnus 64) Simojoen yläosan alueella (64.04), jonka Ristijärven–Välttämönselän alueeseen (64.042) järvi kuuluu. Järven vedenpinnan korkeus on 176,3 metriä mpy. Valuma-alue saa pääosan vedestään Simojärvestä, mutta se saa jonkin verran myös Juurenjoen valuma-alueelta (64.046).
Välttämönselän alueella on yhdeksän yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat Hiisijärvi (96 ha), Kaitajärvi (44 ha), Patolampi (16 ha), Takkulampi (10 ha), Hiisilampi (6 ha) ja Takkalampi (6 ha). Välttämönselän laskujoki on Simojoki, joka tosin alkaa Auralampeen (53 ha) laskevana Välijokena.
Yoshi’s Story
Yoshi’s Story on Nintendo 64:lle vuonna 1998 yksinoikeudella julkaistu tasohyppelypeli, jossa pelaaja ohjaa erivärisiä yosheja. Pelin tarina kulkee kirjana, jonka jokaisella kuudella aukeamalla on oma teemansa. Jokainen aukeama jakautuu neljään tasoon, joista on kerralla suoritettava kolme. Kaikkia kenttiä ei siis voi pelata yhdellä läpipeluukerralla. Yoshien tehtävänä on kerätä jokaisesta tasosta vähintään 30 hedelmää päästäkseen seuraavalle tasolle. Taso päättyy heti 30 hedelmän jälkeen. Jos yoshi saavuttaa tason "lopun" keräämättä tarpeeksi hedelmiä, hän palautuu takaisin kentän alkuun.
Tavallisia yosheja on kuusi eriväristä, minkä lisäksi on kaksi salaista yoshia. Tavalliset yoshit saavat lisäpisteitä syömällä lempihedelmiään tai itsensä värisiä vihollisia. Salaiset musta ja valkoinen yoshi pitävät kaikista väreistä, joten näillä hahmoilla on mahdollista saada tavallista paremmat pisteet. Mikäli pelaaja häviää vahingossa yhdellä yoshilla, hänen täytyy valita joku toisen värinen yoshi. Nintendon tyylin mukaan yoshit eivät kuole, vaan heikot yoshit pyörtyvät ja heidät vangitaan.
Volkswagen Touran
Volkswagen Touran on Volkswagenin vuodesta 2003 lähtien valmistama tila-automalli. Se sijoittuu mallistossa suuremman Sharanin alapuolelle. Japanissa mallia myydään nimellä Golf Touran.
Volkswagen Touran I (2003–2015)
Ensimmäisen sukupolven Touran esiteltiin keväällä 2003, ja se perustuu tekniikaltaan Golf V -malliin.
Vuoden 2003 Euro NCAP -kolaritestistä Touran sai tulokseksi täydet viisi tähteä.
Ensimmäisinä tulivat tuotantoon suorasuihkutteinen bensiinimoottori 1,6 FSI (115 hv) sekä pumppusuutintyyppiset dieselmoottorit 1,9 TDI (100 hv) ja 2,0 TDI (136 hv). Kesällä 2003 valikoimaa laajensivat 1,6 8V (102 hv) ja 1,9-litraisen dieselin 105-hevosvoimainen versio, syksyllä lisäksi 2,0 FSI (150 hv). Keväällä 2004 100-hevosvoimainen dieselmoottori poistui mallistosta ja 2,0 TDI:n teho nousi 140 hevosvoimaan. Saman vuoden syksyllä tuli 90-hevosvoimainen 1,9 TDI. vasen|pienoiskuva|Ensimmäisen sukupolven facelift-malli (2006). Vuoden 2006 alussa esiteltiin uutena moottorina sekä turboahtimella että mekaanisella ahtimella varustettu 1,4 TSI (140 hv). Lisäksi 2,0-litraisesta dieselmoottorista tuli 170-hevosvoimainen versio. Kevään uutuutena oli maakaasua polttoaineenaan käyttävä 2,0 EcoFuel (109 hv).
Pariisin autonäyttelyssä syksyllä 2006 esiteltiin kasvojenkohotuksen kokenut Touran, jossa oli uudenlainen keulailme. 1,6 FSI ja 2,0 FSI poistuivat ja niiden tilalle tuli TSI-moottorin 170-hevosvoimainen versio. Uudistuneessa Touranissa esiteltiin ensimmäistä kertaa Volkswagen Groupin Park Assist -pysäköintiavustin, jonka avulla auto pysäköi itsensä taskuparkkiin. Kuljettajan täytyy ainoastaan säädellä auton vauhtia pysäköidessä. vasen|pienoiskuva|Volkswagen CrossTouran Bolognan autonäyttelyssä vuoden 2006 joulukuussa esiteltiin CrossTouran, jonka maavara on normaaleja malleja korkeampi ja korissa on suojaavia muoviosia. Se oli kolmas maastokelpoisemman näköiseksi tehty Volkswagen-henkilöautomalli CrossPolon ja CrossGolfin jälkeen.
Volkswagen Touran II (2015–)
Toisen sukupolven Touran esiteltiin Geneven autonäyttelyssä keväällä 2015, ja se perustuu Volkswagen Groupin modulaariselle MQB-pohjalevylle. Auto on edeltäjäänsä 13 senttimetriä pidempi.
Moottorivalikoimassa olivat aluksi bensiinimoottorit 1,2 TSI (110 hv) ja 1,4 TSI (150 hv) sekä dieselit 1,6 TDI (110 hv) ja 2,0 TDI (150 hv). Keväällä 2016 tulivat 1,8 TSI (180 hv) ja 2,0-litraisen dieselin 190-hevosvoimainen versio, lisäksi 1,6-litraisen teho nousi 115 hevosvoimaan.
Kuvandyk
thumb|125px|Kuvandykin vaakuna. Kuvandyk on kaupunki Orenburgin alueella Venäjällä. Se sijaitsee Uralin eteläosassa Sakmarajoen varrella 194 kilometriä Orenburgista itään. Kaupunki on Kuvandykin piirin keskus. Sen kautta kulkee Orenburgin ja Orskin välinen rautatie. Asukkaita on 28 300 henkeä (vuonna 2008).
Huoneet 6 & 14
Huoneet 6 & 14 on Dave Lindholmin kahdeksas sooloalbumi. Se julkaistiin keväällä 1983.
Kappaleet
Kaikki kappaleet säveltänyt, sanoittanut ja sovittanut Dave Lindholm.
Kuluttajansuojalaki
Suomen kuluttajansuojalain soveltamisalana on kulutushyödykkeiden tarjonta, myynti ja muu markkinointi elinkeinonharjoittajilta kuluttajille. Sen toteutumista valvoo kuluttaja-asiamies. Laki kuuluu oikeudenalojen systematiikassa kauppaoikeuden piiriin tai velvoiteoikeuden piiriin. Kollektiivista kuluttajasuojaa käsittelevät osat on yleensä luettu kauppaoikeuden piiriin, kun taas velvoiteoikeuteen on katsottu kuuluvan kuluttajakauppaa käsittelevät kysymykset.
Markkinoinnin sääntely (2 luku)
Lain mukaan ensinnäkään markkinoinnissa ei saa käyttää hyvän tavan vastaista tai muutoin kuluttajien kannalta sopimatonta menettelyä, kuten harhaanjohtavaa mainontaa tai antaa virheellistä informaatiota tuotteen ominaisuuksista. Myyjä ei myöskään saa toimittaa tuotetta kuluttajalle markkinoinnin yhteydessä, ellei tuotetta ole nimenomaisesti tilattu. Toisaalta muihin kilpaileviin yrityksiin kohdistuva vertaileva maininta on sallittua, kunhan vertailtavat tiedot eivät ole harhaanjohtavia tai totuudenvastaisia.
Sopimusehtojen sääntely (3 luku)
Yleisesti sopimukset ovat sitovia. Sopimusoikeudessa on kuitenkin hyväksytty ns. sosiaalisen siviilioikeuden käsite. Kuluttajaa pidetään heikompana sopimuksen osapuolena kuin elinkeinonharjoittajaa, joten kuluttajan asemaa on lainsäädännön keinoin vahvistettu. Esimerkiksi EU:n lainsäädännössä on säädetty Suomea sitovasti kohtuuttomien ehtojen kiellosta, jotka on sisällytetty kuluttajansuojalakiin:
Sami Moisio
Sami Mikael Moisio (s. 1. lokakuuta 1973 Oulu) on suomalainen maantieteilijä ja professori. Vuodesta 2015 hän on toiminut aluesuunnittelun ja -politiikan professorina Helsingin yliopistossa.
Kuluttajansuojalaki
Kuluttajankauppa (5 luku)
Sopimusehto, joka poikkeaa kuluttajansuojalain 4 luvun säännöksistä ostajan vahingoksi, on mitätön. Esimerkiksi tuotteelle myönnetty takuu aiheuttaa usein epätietoisuutta, sillä kuluttajat eivät aina tiedä todellisista oikeuksistaan. Takuuajan rajoittaminen ei ole 4 luvun mukaan mahdollista, vaan kuluttajalla on oikeus vedota tavarassa ostohetkellä olleeseen virheeseen kohtuullisen ajan kuluessa ostohetkestä lukien (max. 10 vuotta). Tämä oikeus kuluttajalla on riippumatta siitä, minkä pituisen takuun myyjä olisi tuotteelle myöntänyt.
Sami Moisio
Ura
Moisio kirjoitti ylioppilaaksi Tampereen lyseon lukiosta vuonna 1992. Vuonna 2003 hän väitteli filosofian tohtoriksi Turun yliopistosta ja vuonna 2012 yhteiskuntatieteiden tohtoriksi Lapin yliopistosta. Hän on työskennellyt vierailevana tutkijana Kalifornian yliopistossa Los Angelesissa vuosina 1999–2000 ja vierailevana lehtorina University College Londonissa vuosina 2008–2009. Suomen Akatemiassa hän toimi akatemiatutkijana vuosina 2006–2010.
Kuluttajansuojalaki
Kuluttajankauppa (5 luku)
4 luvussa ovat myös säännökset ns. vaaranvastuun siirtymisestä. Pääsääntöisesti myyjä vastaa tuotteen toimittamisesta perille ja toimituksen aikana syntyneiden vahinkojen korvaamisesta, ellei kyseessä ole ns. noutokauppa (ostaja hakee tavaran myyjän tiloista). Osapuolilla on myös velvollisuuksia toisiaan kohtaan, muun muassa ostajan tulee tarvittaessa auttaa tavaran perille toimittamista (avata ovia, antaa ohjeita yms.).
Pyöräliikenne
Pyöräliikenteen piirteitä
Pyöräily on nopea ja tehokas liikennemuoto erityisesti lyhyehköillä matkoilla. Moottoriliikenteeseen verrattuna pyöräilyllä on useita etuja, kuten pienempi tilavaatimus pysäköinnissä ja ruuhkissa, olemattomat suorat ympäristö- ja meluhaitat sekä myönteiset terveysvaikutukset pyöräilijöihin itseensä. Pyöräily ei myöskään edellytä ajokorttia eikä liikennevakuutusta. Joukkoliikenteeseen verrattuna pyöräilyn etu on vapaa liikkuminen aikatauluista ja reiteistä riippumatta. Taajamissa polkupyörän on todettu olevan nopein kulkuneuvo alle seitsemän kilometrin matkoilla.
Sami Moisio
Ura
Vuosina 2010–2015 Moisio toimi maantieteen professorina Oulun yliopistossa erityisalanaan aluepolitiikka ja -kehitys. Tutkimustyössään Moisio on käsitellyt erityisesti geopolitiikkaa, aluepolitiikkaa, valtioiden alueellista muutosta sekä Euroopan integraatiota.
Kuluttajansuojalaki
Kuluttajankauppa (5 luku)
Ostaessaan virheellisen tuotteen on ostajalla mahdollisuus vedota joko myyjään tai KSL 5:31:n mukaisesti tätä aikaisempaan portaaseen (maahantuoja, valmistaja tms.). Ostaja voi myös vaatia reklamoinnista aiheutuneet välttämättömät kustannukset, esimerkiksi matkapuhelinkulut, korvattavaksi.
Pyöräliikenne
Pyöräliikenteen piirteitä
On mahdollista käyttää pyöräillessä polkupyörän peräkärryä, pyörälaukkua tai reppua.
Sami Moisio
Ura
Moisio on nimitetty dosentiksi kolmessa yliopistossa: Turun yliopistossa (2004), Turun kauppakorkeakoulussa (2006) sekä Vaasan yliopistossa (2008).
Kuluttajansuojalaki
Etämyynti ja kotimyynti (6 luku)
Koti- ja etämyynnissä ostajalla on 14 päivän palautusoikeus. Toisin kuin muussa kaupankäynnissä ostaja voi perua kaupan tai tilauksen ilman perusteluja. Kuluttujan on maksettava palautuskulut. Peruutusilmoituksen saatuaan myyjän on palautettava ostajalle kauppahinta viipymättä.
Kuluttajaluotot (7 ja 7 a luku)
Kuluttajaluotto tarkoittaa luottoa, jonka elinkeinonharjoittaja myöntää kuluttajalle lainana tai maksulykkäyksenä tai muuna vastaavana taloudellisena järjestelynä. Kuluttajaluottojen markkinointia, tekotapaa ja ehtoja on säädelty kuluttajansuojalain 7 luvussa. Asuntoluottoja koskevat säädökset ovat 7 a luvussa.
Suoritetalous
Suoritetalous. Jo 1970-luvulla kiertoihin perustuvaa taloutta visioineen Walter Stahelin lanseeraamassa suoritetaloudessa edistetään tuotteen iän pidentämistä, pitkäikäisiä hyödykkeitä, uudistamista ja jätteen ehkäisyä erityisesti palveluiden keinoin. Suoritetaloudessa myydään käyttöoikeutta ja haluttua lopputulosta fyysisten hyödykkeiden omistajuuden sijaan.
Pikku Kananen
Pikku Kananen  on vuonna 2005 ensi-iltansa saanut Walt Disney Picturesin tietokoneanimaatioelokuva. Elokuva on Walt Disney Animation Studiosin 46. animaatioelokuva.
Pyöräliikenne
Pyöräliikenteen piirteitä
Pyöräilyn haittapuolina voidaan pitää alttiutta sääoloille, pyöräilijöiden suojattomuutta törmäyksissä. Talvipyöräilyssä pyöräilyä harjoitetaan talvivarustein.
Pikku Kananen
Juoni
Pikku Kananen saa koko Tammelan kaupungin paniikin valtaan, kun hän varoittaa taivaan putoamisesta. Kaikki kuitenkin uskovat, että hänen päähänsä putosi vain tammenterho. Näin Pikku Kananen saa itselleen hullun maineen.
Pyöräliikenne
Lainsäädäntö Suomessa
Polkupyörä on ajoneuvo siinä missä auto tai moottoripyöräkin, ja pyöräilijä on ajoneuvon kuljettaja. Polkupyörää koskevat liikenteessä siis suurelta osin samat säännöt kuin muitakin ajoneuvoja. Polkupyörää tulee pääsääntöisesti kuljettaa pyörätiellä, tai ajoradalla, mikäli pyörätietä ei ole lähettyvillä. Mikäli ajoradan oikealla puolella on piennar, jolla ajo käy päinsä ilman haittaa, polkupyörää tulee kuljettaa pientareella. Alle 12-vuotiaat lapset saavat ajaa polkupyörällä jalkakäytävällä, mikäli ajo ei aiheuta kohtuutonta häiriötä jalankululle.
Polkupyörällä pimeässä ja hämärässä ajettaessa tulee käyttää etu- ja takavaloa 1. kesäkuuta 2020 alkaen. Aikaisemmin vain etuvalo oli pakollinen.
Pikku Kananen
Juoni
Mestaruusottelussa Pikku Kanasen lyönti kuitenkin ratkaisee. Kaikki näyttää olevan hyvin, kunnes Pikku Kanasen huoneeseen putoaa jälleen "pala taivasta". Pian ilmenee, että se onkin pala ufoalusta.
Pyöräliikenne
Lainsäädäntö Suomessa
Suomessa lain mukaan pyöräilijän tulee yleensä käyttää kypärää. Kypärän käyttämättömyydestä ei rangaista, vaan säädöksen yksityiskohtaisen perustelun mukaan kyseessä on suositus. Kypärättömyys ei myöskään johda onnettomuustilanteissa korvausten menettämiseen.
Pikku Kananen
Juoni
Kun ufot pakenevat ilman, että kukaan näkee niitä, Pikku Kananen saa jälleen hullun maineen. Pian ufot palaavat hakemaan maahan jättämäänsä vauvaa. Pikku Kanasen onnistuu isänsä kanssa palauttaa ufovauva vanhemmilleen.
Pyöräliikenne
Lainsäädäntö Suomessa
Polkupyörällä saa tietyin ehdoin kuljettaa myös matkustajia tai rahtia. Nykyään Suomen lain mukaan polkupyörällä saa kyyditä toista ihmistä iästä riippumatta. Edellytyksenä on, että polkupyörässä on istuimet ja jalkojen suojukset kyydittäviä varten. Polkupyörällä kyydittävien enimmäismäärä riippuu siitä, kuinka monta istuinta polkupyörässä on. Aikaisemmin piti olla vähintään 15-vuotias, jotta sai kyyditä toista ihmistä polkupyörällä. 15 vuotta täyttäneet saivat kyyditä kahta enintään 6-vuotiasta lasta, ja 18 vuotta täyttäneet saivat kyyditä yhtä enintään 10-vuotiasta lasta. Kaksipyöräisellä polkupyörällä saa kuljettaa enintään 50 kilon tavarakuormaa. Kolmipyöräisellä polkupyörällä saa kuljettaa sadan kilon lastia, tai niin monta matkustajaa, kuin mille se on rakennettu.
Suomen laki ei varsinaisesti kiellä päihtyneenä pyöräilyä. Rikoslaki tuntee liikennejuopumuksen moottorittomalla ajoneuvolla, mutta rikoksen täyttäminen edellyttää, että päihtyneen ajo aiheuttaa vaaraa toisen henkilön turvallisuudelle. Tästä rikoksesta voi seurata sakkoa tai enintään kolme kuukautta vankeutta.
Viimeaikaista kehitystä
Pyöräliikenteen ja jalankulun suunnittelu omina kulkumuotoinaan on aloitettu Suomessa 2000-luvulla. Alankomaissa ja Tanskassa pyöräliikennettä on suunniteltu omana kulkumuotona 1930-luvulta asti. Ruotsissa pyöräliikennesuunnitteluun on siirrytty 1990-luvulla, kun vanha SCAFT-malli on nähty kaupunkeihin toimimattomana.
Suomen ensimmäiset pyöräliikenteen omat suunnitteluohjeet valmistuivat Helsingin kaupungilta keväällä 2016. Laadukkaita pyöräväyliä on alettu kutsua nimellä baana ja väylien muodostamaa kokonaisuutta baanaverkoksi. Helsingin baanaverkon kaavoitettu pituus on 130 kilometriä.
Suomessa useissa kaupungeissa on otettu viime vuosina käyttöön kaupunkipyöräjärjestelmä, esimerkiksi ”Alepa-fillarit” Helsingissä 2016. Kaupunkipyöräjärjestelmiä on myös monien muiden Euroopan maiden kaupungeissa.
Gary Megson
Gary Megson (s. 2. toukokuuta 1959 Manchester, Englanti) on englantilainen jalkapallovalmentaja ja entinen keskikenttäpelaaja. Pelaaja-aikanaan Megson tunnetaan parhaiten ajastaan Sheffield Wednesdayssa, jota hän edusti 1980-luvulla.
Pelaajaura
Pelaajana Megson oli kovaotteinen puolustava keskikenttäpelaaja, joka pelasi uransa aikana ”kiertolaisena” yhdeksässä eri seurassa.
Megson aloitti uransa Plymouth Argylessa vuonna 1977. Hyvät otteet tekivät vaikutuksen ja Everton hankki manchesterilaisen 250 000 punnalla. Evertonissa Megson ei kahden vaisun kauden aikana pystynyt murtautumaan täysin avauskokoonpanoon, joten hän seurasi isänsä jalanjälkiä ja siirtyi Sheffield Wednesdayhyn.
Megson pelasi vielä pari ottelua Lincoln Cityssä ja Shrewsbury Townissa ennen kuin lopetti täysin ammattilaisuransa pelaajana.
Valmennusura
Norwichissa John Deehanin ja Martin O'Neill'n apulaisvalmentajana työskennellyt Megson sai kaudella 1995–96 itse päävastuun Norwichissa. Tulokset eivät maaritelleet Megsonia ja hän saikin potkut seurasta kesken kauden.
Vuonna 1996 Megsonista tuli Blackpoolin manageri. Blackpoolissa Megson valmensi yhteensä 52:ssa ottelussa, joista tuloksena 21 voittoa, 15 tasapeliä ja 16 tappiota. Muutamaa päivää vaille vuoden Blackpoolia manageroinut Megson sai lähteä seurasta heinäkuussa 1997.
Megson toimi vielä Stockportin ja Stoken käskyttäjänä ennen kuin siirtyi vuonna 2000 West Bromwich Albioniin. Kahden ensimmäisen kauden aikana hyvää jälkeä West Bromwichissa tehnyt Megson sai käskytettyä seuran Valioliigaan kaudella 2001–02. Onnistuneen neljän Albion-vuoden jälkeen Megson siirtyi Nottingham Forestiin.
Helmikuun alussa 2011 Megson siirtyi pelaajaurallaan edustamansa Sheffield Wednesday:n päävalmentajaksi. Megsonin johdolla seura nousi kaudella 2011/12 taistelemaan paluusta Englannin Mestaruussarjaan. Megson sai yllätyspotkut tehtävästään helmikuussa 2012 Sheffieldin ollessa ykkösliigassa kolmantena. Hänen viimeiseksi ottelukseen jäi 1–0 voittoon päättynyt Sheffieldin paikalliskamppailu Unitedia vastaan.
Heinäkuussa 2017 Megson palasi valmennustehtäviin, kun Tony Pulis nosti hänet apuvalmentajakseen West Bromwichin edustusjoukkueeseen. Pulisin saatua marraskuussa 2017 potkut 10 ottelun voitottoman putken jälkeen, Megsonista tuli toistaiseksi West Bromwichin päävalmentaja. Megson valmensi West Bromia kahdessa ottelussa, jotka molemmat päättyivät tasapeliin. Joulukuun alussa Alan Pardew korvasi hänet seuran päävalmentajana.
Videopelien säilöminen
Videopelit ovat tietyn ajanhetken populaarikulttuuria ja ovat usein suunniteltu viemään aikansa laitealustat äärirajoilleen, joka tekee niistä hyvän demonstraation tietokoneesta tai pelikonsolista.
Itse pelin ohjelmiston ja laitteiston lisäksi säilötään myös muuta materiaalia. Nykyisin vanhojen pelien pelaamiselle on haasteita kuten fyysisen median rappeutuminen, pelin poistaminen tekijänoikeudellisista syistä tai muista syistä, ja modernit televisiot eivät ole yhteensopivia vanhojen pelikonsolien kanssa. Verkkopelit voivat olla mahdottomia pelata ilman niiden palvelinohjelmistoa. Pelien säilömiseen liittyy niiden pitäminen pelattavana, jossa apuna käytetään emulointia tai siirtämistä toiselle alustalle.
NEC PC-88 -tietokonetta on sanottu tunnusomaiseksi japanilaisista henkilökohtaisista tietokoneista ja sille julkaistuista peleistä noin 60–70 prosenttia on tallessa; suurella vaikeudella ehkä 80 prosenttia olisi säilöttävissä, joka olisi enemmän kuin elokuvista. Ennen vuotta 1930 tehdyistä elokuvista noin 90 prosenttia on lopullisesti kateissa.
National Videogame Museumin perustaja John Hardie on kertonut aloittaneensa säilömisen 1980-luvulla keräämällä tietoa peleistä ystäviensä kanssa. Toisinaan tämä on tarkoittanut soittamista peliyhtiön väelle yksi kerrallaan, mutta he ovat myös käyneet läpi joidenkin yhtiöiden roskia. Roskien joukosta on löytynyt lehdistöpaketteja, myyntiesitteitä, sisäisiä muistioita ja suunnitteludokumentteja. Virallinen tuki yhtiöiltä on harvinaista. Pelien lähdekoodit ovat usein suojattuja pelikloonien teon pelossa, mutta studiot eivät ole säilöneet niitä koska toista käyttöä pelin julkaisun jälkeen ei ole ollut. Lähdekoodien säilömistä on verrattu filminegatiivien säilömiseen.
National Videogame Museumin kuraattori Michael Pennington sanoo, että 20. vuosisadan lopun ja 21. vuosisadan alun historiaa olisi mahdotonta kertoa ilman keskustelua videopelien kulttuurillisesta, taloudellisesta, sosiaalisesta ja teknologisesta vaikutuksesta. Säilömistä suorittavien tahojen mukaan tehtävä on valtava johtuen pelien riippuvaisuudesta koko teknologiapinosta sisältäen laitteiston ja ohjelmiston. Uusien pelien säilöminen on vaikeampaa kuin 1980- ja 1990-luvulla julkaistujen koska pelejä ei aina julkaista lopullisessa muodossa vaan ne muuttuvat jatkuvan päivityksen ja muokkaamisen myötä, jolloin on vaikeaa määrittää mitä tarkalleen pitäisi säilöä. Fyysisesti julkaistut pelit ovat luotettavampia kuin digitaalisesti ladattavat, jotka riippuvat käyttöoikeuksien hallinnasta ja palvelimista. Trailerit, mainokset, lehdistöpaketit ja lehtiarvostelut lisäävät konteksia ja pelien ohjekirjat sekä keskustelupalstojen keskustelut kertovat, miten pelit on koettu kun ne on julkaistu.
Vuonna 2023 Video Game History Foundation julkaisi tutkimuksen, jonka mukaan 87 prosenttia Yhdysvalloissa ennen vuotta 2010 julkaistuista peleistä ei ole saatavilla.
Telegoneia
Telegoneia oli antiikin kreikkalainen eeppinen runoelma, joka kertoi Odysseuksen tarinan Odysseian tapahtumien jälkeisenä aikana, mukaan lukien hänen kuolemansa. Se sai nimensä Telegonoksesta, Odysseuksen ja Kirken pojasta, joka surmasi isänsä. Eepos luetaan kuuluvaksi niin kutsuttuun eeppiseen kyklokseen ja tarkemmin Troijan kyklokseen. Eepos ei ole säilynyt nykyaikaan, mutta siitä tunnetaan katkelmia.
Historia
Klemens Aleksandrialainen sanoo, että Eugamon olisi upottanut teokseensa kokonaisen Musaioksen eepoksen, nimeltään Thesprotis. Mikäli Kinaithonin nimiin laitettu Telegoneia ei ole sama teos kuin Eugamonin nimiin laitettu, se saattaa olla varhaisempi samanniminen teos.
Sisältö
Eepoksesta on säilynyt kaksi katkelmaa myöhemmissä antiikin aikaisissa teoksissa. Ensimmäinen ja pisin niistä on peräisin Prokloksen teoksesta Khrestomatheia. Toinen on peräisin Eustathiokselta.
Proklos tiivistää eepoksen seuraavasti. Sukulaiset hautaavat surmatut Penelopen kilpakosijat. Odysseus uhraa nymfeille ja purjehtii Elikseen katsastamaan karjansa. Siellä hän on Polyksenoksen vieraana ja saa lahjaksi krateerin. Tämän jälkeen kerrotaan Trofonioksen, Agamedeen ja Augeiaan tarina. Odysseus palaa Ithakalle ja suorittaa Teiresiaan määräämät uhrit. Sitten hän menee Thesprotiaan, jossa hän nai thesprotialaisten kuningattaren Kallidiken.
Tämän jälkeen puhkeaa sota Odysseuksen johtamien thesprotialaisten ja brygien heimon välille. Ares sotii Odysseuksen armeijaa vastaan ja Athene Aresta vastaan, kunnes Apollon erottaa nämä toisistaan. Kallidiken kuoltua Polypoites, Odysseuksen poika, nousee valtaan Thesprotiassa, kun taas Odysseus palaa Ithakalle. Sillä välin Odysseuksen nuorin poika Telegonos, joka oli matkustellut eri puolilla etsimässä isäänsä, saapuu Ithakalle ja tuhoaa saarta. Odysseus tulee puolustamaan maataan, ja Telegonos surmaa hänet tietämättään. Saatuaan tietää virheestään Telegonos siirtää isänsä ruumiin Penelopen ja Telemakhoksen kanssa äitinsä Kirken saarelle. Kirke tekee heistä kuolemattomia. Telegonos nai Penelopen ja Telemakhos Kirken.
Ankhises
Ankhises on kreikkalaisessa mytologiassa Troijan kuninkaan Priamoksen serkku. Hän sai rakkaudenjumalatar Afroditen kanssa pojan nimeltä Aineias. Ankhises kerskaili suhteestaan Afroditen kanssa, josta suuttuneena Zeus rampautti tämän salamaniskulla. Troijan tuhouduttua Ankhiseen poika Aeneias kantoi hänet pois palavasta kaupungista.
Sacrament
Sacrament on yhdysvaltalaisen metalliyhtyeen Lamb of Godin neljäs studioalbumi, vuodelta 2006. Albumi julkaistiin Epic Recordsin levymerkillä. Tyylisuunnaltaan albumi jäljittelee edeltäjäalbumiensa suuntaviivoja, ollen miksaukseltaan ja soitoltaan hyvin laadukasta ja tarkkaa. Sacrament on yhtyeen ensimmäinen albumi, jolla laulaja Randy Blythe laulaa kappaleiden osia myös jokseenkin puhtaasti, entisen pelkän "örinälinjan" sijaan. Yhtyeelle tyypillinen mutkikas riffittely ja Chris Adlerin omintakeinen rumputyöskentely erottuvat albumilta hyvin. Kitarasoolojen määrä albumilla on lisääntynyt selvästi aiempiin yhtyeen tuotoksiin nähden, ja soolot ovat edellisiistä albumeista poiketen kokonaan yhtyeen omien kitaristien soittamia. Mark Morton soittaa kaikki albumin kitarasoolot lukuun ottamatta Forgotten (Lost Angels) -sooloa, jonka soittaa Willie Adler. Aiemmilla albumeilla yhtye on käyttänyt paljon vierailevia kitaristeja soolojen soittoon.
Sacrament on menestynyt kaupallisesti edeltäjiään paremmin, ja saavutti korkeita listasijoituksia myös Yhdysvaltain albumilistoilla, muun muassa debytoiden sijalla #8 Billboardin albumilistalla. Albumin tyyli onkin muihin yhtyeen albumeihin nähden lähinnä valtavirtaa, mutta pitää yhtyeen kuitenkin tiukasti metallimusiikin linjassa, ja myös uskollisena yhtyeen omalle tyylille. Lisäksi useat metallilehdet, kuten Kerrang! ja Metal Hammer ovat pitäneet albumia 2000-luvun modernin metallimusiikin kulmakivenä.
Albumilta julkaistiin musiikkivideo kappaleesta Redneck. Kappale sai myös Grammy-ehdokkuuden parhaasta metalliesityksestä 49:ssä vuotuisessa Grammy-gaalassa. Redneck on myös Saints row 2 videopelin soundtrackilla.
Jäämistöoikeus
Jäämistöoikeus on yksityisoikeuteen kuuluva oikeudenala, jonka tehtävänä on kehittää ja systematisoida perintöön ja testamenttiin liittyviä oikeudellisia kysymyksiä. Näistä nykyisellään säädetään Suomessa muun muassa perintökaaressa ja perintö- ja lahjaverolaissa.
Perintö- ja lahjaverolaki
Perintö- ja lahjaverolaissa säädetään perinnönsaajan velvollisuudesta suorittaa perinnöstä perintöveroa. Perinnönsaajat on laissa jaettu (1. tammikuuta 2008 alkaen) kahteen veroluokkaan seuraavasti:
I veroluokka:
II veroluokka
Perintöveron määrä I veroluokassa lasketaan seuraavasti:
II veroluokassa vero lasketaan kaksinkertaisena.
Perintökaari
Perintölaki muuttui vuoden 1966 alusta, kun perintökaari tuli voimaan 1. tammikuuta. Vanhan lain mukaan vainajan omaisuuden saattoi periä miten kaukainen sukulainen tahansa. Uuden lain mukaan jo serkkukin jää perinnöttä, ellei ole testamenttia, jossa hänet määrätään perilliseksi. Uutta perintökaarta sovelletaan, jos vainaja on kuollut vuoden 1966 aikana tai sen jälkeen. Ellei vainajalla ole perintöön oikeutettua sukulaista tai puolisoa eikä testamenttia ole tehty, menee hänen jäämistönsä valtiolle. Lesken taloudellista asemaa pyrkii uusi perintökaari turvaamaan siten, että leskelle on myönnetty perintöoikeus puolisonsa jälkeen, ellei vainajalla ole rintaperillisiä, ottolasta tai tämän jälkeläisiä. Perintöoikeutta ei kuitenkaan leskellä yleensä ole silloin, jos puolisot olivat toisen puolison kuolinhetkellä asuneet erillään lainvoimaisen asumuserotuomion saatuaan tai kun silloin oli vireillä kanne avioliiton purkamisesta tai asumuserosta. Silloin, kun leskellä ei ole perintöoikeutta, on hänellä perintökaaren mukaan oikeus saada jäämistöstä avustusta toimeentuloaan varten. Pesänselvitystä ja perinnönjakoa koskevat säännökset merkitsevät huomattavaa parannusta aikaisempaan oikeuteen verrattuna. Aiempi perintökaari perustui vuoden 1734 lakiin.
Perintökaaressa säädetään mm.
José de la Trinidad Valera Angulo
José de la Trinidad Valera Angulo (s. 3. syyskuuta 1947) on venezuelalainen roomalaiskatolinen piispa. Hänet vihittiin papiksi 2. elokuuta 1975 ja nimitettiin Caracasin arkkihiippakunnan vihkipiispaksi sekä Mozotcorin titulaaripiispaksi 15. helmikuuta 1997. Piispaksi vihkiminen seurasi 19. huhtikuuta. Pääkonsekraattorina toimi Antonio Ignacio Velasco García, jota avustivat Miguel Antonio Salas Salas ja Vicente Ramón Hernández Peña.
18. lokakuuta 2001 Valera Angulo sai nimityksen La Guairan hiippakunnan piispaksi.
Eino-myrsky
Eino-myrsky oli voimakas matalapaine, joka saapui Suomen länsirannikolle Vaasan ja Kokkolan välille 17. marraskuuta 2013 aamuyöllä. Ilmatieteen laitoksen mukaan Eino-myrsky oli vielä tuolloin Suomen 2000-luvun kolmanneksi voimakkain myrsky. Matalapainemyrskyistä vain Tapani- ja Janika-myrskyt olivat olleet 2000-luvulla Eino-myrskyä voimakkaampia ennen kuin Seija-myrsky iski Suomeen joulukuussa 2013.
Uposkoisa
Uposkoisa (Acentria ephemerella) on vesistöjen äärellä tavattava pieni perhoslaji.
Eino-myrsky
Eino kehittyi Norjanmerellä, ja se riehui jopa hirmumyrskyn voimalla Norjassa ennen Suomeen saapumista. Norjassa ja Ruotsissa myrskyn nimenä oli Hilde.
Seuraukset
Aamuyöllä 17. marraskuuta 2013 läntisillä merialueilla saavutettiin myrskylukemia, kun 10 minuutin keskituuli oli enimmillään 25 m/s ja puuskissa jopa 31 m/s. Sisämaan puolella puuskien nopeudet ylsivät paikoitellen noin 25 m/s, mutta ne jäivät yleisesti 20 m/s. Myös Keski- ja Itä-Suomen järvialueiden sääasemilla mitattiin jopa 29 m/s puuskahuippuja. Myrsky vei sähköt yli 230 000 taloudelta, ja eniten vikoja esiintyi Elenian sähkönjakelualueella. Myrsky aiheutti paikoin ongelmia junaliikenteelle raiteille kaatuvien puiden takia. Ylivieskan ja Kokkolan välillä liikenne pysähtyi kokonaan.
Uposkoisa
Koko ja ulkonäkö
Uposkoisan etusiivet ovat pituuteensa nähden kapeat ja harmaanvalkoiset ilman kuviointia, joskin etureunasta sävyltään tummemmat. Takasiivet ovat puhtaanvalkoiset. Siipiripset ovat melko pitkät. Osa naaraista on kokonaan siivettömiä. Takaruumiin selkäpuoli on osittain ruskea. Siipiväli 10–17 mm.
Eino-myrsky
Seuraukset
Sähköongelmien lisäksi viranomaisille tuli runsaasti hätäilmoituksia teille kaatuneista puista ja irronneista katoista. Voimakkaan länsituulen takia Länsi-Suomen rannikolla, varsinkin Oulun alueella, vesi nousi jopa laitureiden päälle. Keskimääräinen aallonkorkeus oli Perämerellä ja Pohjanlahdella jopa 4,4 metriä, mutta yksittäinen aalto saattoi olla huomattavasti korkeampikin. Sähköyhtiö Elenia vertasi Eino-myrskyä jopa Tapani-myrskyn aiheuttamaan kaaokseen vuonna 2011.
Uposkoisa
Levinneisyys ja lentoaika
Uposkoisaa tavataan yleisenä lähes koko Euroopassa. Se on myös levinnyt vieraslajina Pohjois-Amerikkaan. Suomessa sitä tavataan Ahvenanmaalta ja etelärannikolta ainakin Tornion korkeudelle saakka. Perhoset ovat lennossa heinä-elokuussa.
Eino-myrsky
Seuraukset
Myrsky kaatoi metsää maa- ja metsätalousministeriön arvion mukaan 80 miljoonan euron arvosta.
Uposkoisa
Elinympäristö ja elintavat
thumb|250px|vasen|Siivetön naaras Uposkoisa on sidoksissa vesistöihin, eikä sitä juuri tapaa muualta. Elinympäristöjä ovat järvet, lammet ja hitaasti virtaavat joet. Perhosen elintapa on sikäli erikoinen, että siivettömät naaraat elävät veden alla nousten pintaan vain parittelua varten. Koiraat lentävät lähellä veden pintaa ja parittelu tapahtuu nopeasti pinnalla. Koiraita voi lentää öisin valolle. Toukka elää vesikasveilla jopa kahden metrin syvyydessä, löyhän seitin tai lehdenkappaleista kasatun suojan naamioimana ja myös koteloituminen tapahtuu vedenpinnan alapuolella. Toukka talvehtii.
Ravintokasvi
Toukan ravintokasveja ovat varsin monet vesikasvit, erityisesti kanadanvesirutto (Elodea canadensis) ja näkinparrat (Chara).
Eino-myrsky
Voimakkaimmat tuulet
Eino-myrskyn voimakkain kymmenen minuutin keskituuli mitattiin Raahessa 27 m/s ja voimakkain puuska Kaskisilla 32,9 m/s. Ruotsissa ja Norjassa 16. marraskuuta Hilde-myrskyn tuulenpuuskat yltyivät ennen Suomeen saapumistaan jopa 56 m/s.
Vermasjärven valuma-alue
Vermasjärven valuma-alue (vesistöaluetunnus 35.45) on Ähtärin ja Pihlajaveden reittien valuma-alueessa sijaitseva toisen jakovaiheen valuma-alue, jonka pinta-ala on 97,68 neliökilometriä. Alueen järvisyys on 6,0 %. Vesistön valuma-alueen alarajana on Vaskivesi, jossa reitin vedet tulevat seuraavaksi Tarjanneveden alueelle (35.41).
Kolmannen jakovaiheen alueita ovat seuraavat neljä aluetta tai valuma-aluetta :
Tapio Raunio
Raimo Tapio Raunio (s. 1969) on valtio-opin professori Tampereen yliopiston politiikan tutkimuksen laitoksella. Raunion keskeisiä tutkimusaiheita ovat poliittisten järjestelmien vertaileva tutkimus Euroopassa ja päätöksenteko Euroopan unionissa. Aiemmin hän on ollut valtio-opin professorin viran hoitajana Turun yliopistossa.
Keväällä 2019 tehdyssä selvityksessä Raunio kuului julkaisujensa perusteella näkyvimpien Suomessa työskentelevien tieteentekijöiden ryhmään valtio-opin ja hallintotieteiden alalla.
Raunio valittiin Suomalaisen Tiedeakatemian jäseneksi 2011.
Brian Littrell
Lapsuus
Brian alkoi laulaa lapsena baptistikirkossa ja hän kävi koulua nimeltä Tates Creek High School. Brianin serkku, Kevin Richardson, muutti Orlandoon, Floridaan, Brianin teinivuosien aikana. Kevin oli muuttanut Orlandoon löytääkseen töitä viihdealalta. Kun Kevin oltiin valittu Backstreet Boys -poikabändiin, Kevin suositteli serkkuaan bändin managerille. Vaikka Brian oli aikonut jatkaa Cincinnati Bible College -nimiseen kouluun ja opiskella pastoriksi, Kevin vakuutti hänet tulemaan Floridaan koe-esiintymiseen. Ja niin hänet valittiin Backstreet Boys -bändin viidenneksi jäseneksi.
Usko ja filosofia
Suorasanaisena kristittynä, Brian on maininnut, että hän uskoo kristittyjen velvollisuuden olevan avoin uskonsa suhteen, sanoen: "Ajattelen kristittynä, että meidän tarvitsee liittyä yhteen ja nostaa Jumala ylös ja puhua uskosta julkisesti ja puhua kaikista asioista joita Jumala on tehnyt meille elämässämme". Brian, joka on ollut uudestisyntynyt kristitty 8-vuotiaasta asti, on sanonut, että hän kiittää menestyksestään Jumalaa, ja että hänen uskonsa on aina ollut "kaikkein tärkein asia" hänen elämässään.
Sooloura
Brian päätti tehdä kristillisen albumin ja tulla kristilliseksi laulajaksi, samalla kun hän ylläpiti velvollisuuttaan Backstreet Boyssien laulajana. Kesällä 2005 Brianin soolosingle "In Christ Alone" meni Christian Charts -listan sijalle yksi ja Brian voitti vuoden 2006 GMA Music Award -palkinnon "vuoden innoittavimmasta levytetystä laulusta", "In Christ Alone", voitti myös vuonna 1993 saman palkinnon (silloin Michael Englishin levyttämänä) ja vuonna 1994 "Vuoden kappale" -tittelin. Brianin ensimmäinen sooloalbumi, Welcome Home (You), julkaistiin 2. toukokuuta, 2006. Albumi kipusi Billboard 200 -listan sijalle 74 ja Kristittyjen lisan sijalle 3, ja hän on myynyt yli 100 000 levyä. Levyltä julkaistiin kolme singleä. Ensimmäinen single, "Welcome Home (You)" sijoittui sijalle 2 US Christian Charts -listalla, FM's Top 40 -listan sijalle 1 ja R&R Christian Inspirational -listalla se pysyi peräti 3 viikkoa. Toinen single albumilta oli "Wish" ja vuonna 2007 kolmas single "Over My Head" julkaistiin.
10. toukokuuta, 2007 Brian vastaanotti palkinnon Crystal Cathedralilta, olemalla positiivinen roolimalli käyttämällä musiikkiaan koskettamaan elämää pop-musiikissa ja kristittyjen markkinoilla, ja auttamalla lapsia yhdistyksensä avulla.
Yksityiselämä
15. kesäkuuta, 1997 Brian tapasi malli ja näyttelijä Leighanne Wallacen (nyk. Littrell) Backstreet Boys -singlen "As Long As You Love Me" -musiikkivideon kuvauksissa. Hän kosi Leighannea jouluna 1999 ja heidät vihittiin 2. syyskuuta 2000. He molemmat ovat sitoutuneita kristittyjä. Heillä on yksi poika, Baylee Thomas Wylee Littrell (26. marraskuuta, 2002 ).
Littrell pelasi All Star Legends and Celebrity Soft Ball Game 2009:ssä.
Vuonna 2009 kiertäessään Backstreet Boysin kanssa New Yorkissa, Littrell kertoi sairastuneensa sikainfluenssaan, jonka vuoksi bändin täytyi perua useita Backstreet Boys -esiintymisiä.
Vladimir Rodimuškin
Vladimir Aleksandrovitš Rodimuškin (, 22. joulukuuta 1921 Moskova, Neuvosto-Venäjä – 15. tammikuuta 1986) oli Neuvostoliittoa edustanut soutaja, olympiamitalisti ja Euroopan mestari.
Rodimuškin saavutti kahdeksikossa olympiahopeaa Helsingissä 1952. Hän saavutti myös Euroopan mestaruuksia.
Österhankmon baptistiseurakunta
Österhankmon baptistiseurakunta oli vuosina 1889–1936 Koivulahden Österhankmossa toiminut baptistiseurakunta.
Baptismi tuli Österhankmoon 1800-luvun lopulla. Österhankmon seurakunta perustettiin 16. kesäkuuta 1889 Pudemon saaressa 16 henkilön toimesta. Seurakunta levisi Västerhankmoon (1903) jonne rakennettiin kappeli 1900-luvun vaihteessa. Seurakunnat liittyivät yhteen 1930-luvulla Hankmon baptistiseurakunnaksi. Vuonna 1931 seurakunnan jäsenmäärä oli 42.
Österhankmon kappeli rakennettiin vuonna 1897 ja siinä oli tilaa 125 henkilölle. Maksamaan ja Koivulahden vapaakirkollisen toiminnan juuret ovat Österhankmon baptistiseurakunnassa. Ensimmäiset baptistiset saarnaajat Österhankmossa olivat Erik Nygård Monåsta ja Mikael Eriksson Närpiöstä. Västerhankmon ja Österhankmon baptistiseurakunnat yhdistyivät vuonna 1936 Hankmon baptistiseurakunnaksi.
Seurakunnan johtajat
Seuraavat henkilöt toimivat seurakunnan johtajina:
Leo Helgas
Leo Harras Helgas (18. syyskuuta 1902 Loviisa – 13. marraskuuta 1996 Helsinki) oli suomalainen keskimatkojen juoksija, jonka menestysvuodet ajoittuivat 1920-luvun loppuvuosille.
Leo Helgas aloitti yleisurheilu-uransa Loviisassa paikallisen Ryhdin riveissä. Tässä vaiheessa hän kilpaili lähes kaikissa yleisurheilulajeissa. Lisäksi hän kilpaili Loviisan suojeluskunnan joukkueessa niin yleisurheilussa kuin hiihdossa.
Vuonna 1924 Helgas siirtyi Helsinkiin HKV:n riveihin. Hän oli HKV:n riveissä voittamassa niin henkilökohtaisia kuin viestijuoksun SM-mitaleja. Parhaina saavutuksina oli vuoden 1929 SM-kisojen 1 500 metrin mestaruus ja vuoden 1930 4 x 1 500 metrin SM-viestin mestaruus. Helgas oli mukana yhtenä neljästä suomalaisesta 1 500 metrin juoksijasta olympiakisoissa. Alun perin Helgas jäi karsinnoissa Suomen olympiakarsinnoissa kuudenneksi, mutta lunasti paikan ylimääräisissä karsinnoissa Nurmen luovuttua paikastaan 1 500 metrillä. Helgas jäi itse olympiakisoissa alkueriin.
Leo Helgaksen ura päättyi kesäkuussa 1931, kun hänet julistettiin ammattilaiseksi. Hän oli taloudellisessa ahdinkotilanteessaan pantannut saamiaan palkintoja, ja tänä aiheutti erikoislaatuisen urheilu-uran päätöksen.
Saavutukset
Urheilu-uransa jälkeen Helgas toimi liikemiehenä Helsingissä.
Luis de Milán
Luis de Milán (noin 1500 Valencia – 1561 Valencia) oli espanjalainen säveltäjä ja vihuelisti. Hän julkaisi ensimmäiset sävellyksensä vuonna 1536 kirjassa El maestro.
Kolunjoen valuma-alue
Kolmannen jakovaiheen alueita ovat seuraavat neljä aluetta tai valuma-aluetta :
Vaughn
Vaughn on jääkiekkoon keskittyvä maalivahdinvarustemerkki, joka valmistaa muun muassa kiinniottokäsineitä, mailakäsineitä, polvisuojia, ylävartalosuojia ja housuja. Eniten Vaughn:n varusteiden kehtittämiseen on vaikuttanut Mike Vaughn. Vaughn tekee varusteensa Kanadassa. Vaughn:lla on tehtaat Kanadassa Londonin kaupungissa Ontariossa ja USA:ssa Oxfordin kaupungissa Michiganissa. thumb|150px|Miikka Kiprusoff
Vaughn:n käyttäjät
NHL:ssä Vaughn on suosittu merkki. Monet suomalaiset käyttävät NHL:ssä Vaughn:in varusteita. Muun muassa Kari Lehtonen, Tuukka Rask, Antti Niemi ja Niklas Bäckström luottavat Vaughn:in varusteisiin. Myös kanadalaiset Cam Ward ja Steve Mason käyttävät Vaughn:n varusteita. Amerikkalainen Jonathan Quick käyttää myös Vaughn:n varusteita, ja myös monilla junioreilla on Vaughn:n varusteita.
Vaughn:n mallit
Vaughn:in mallien lippulaivana pidetään Velocity:ä. Muita malleja ovat Epic, Ventus, Vision ja Vault. Junioreille on myös oma Super Junior Epic -linja.
Vaughn:n custom-palvelut
Yksi osa-alue mikä tekee Vaughn:sta suositun on heidän custom-palvelut. Halutessaan käyttäjä voi "customoida" varusteitaan, eli niitä muokataan varusteet yksilöllisesti käyttäjän haluamalla tavalla. Esimerkiksi patjoihin voi saada pidemmän reisiosan, remmit voidaan sijoitella eri tavalla ja värit saa valita itse.
Lounais-Suomen Jätehuolto
Lounais-Suomen Jätehuolto (LSJH) on 18 kunnan omistama yhtiö, joka huolehtii kuntien puolesta asukkaiden jätehuollon järjestämisestä ja jäteneuvonnasta. Yhtiö tarjoaa palveluita myös kuntien kiinteistöille. LSJH:n toimialueella asuu noin 440 000 asukasta ja vapaa-ajan asuntoja on noin 40 000.
Yhtiön omistajakuntia ovat Aura, Kaarina, Kemiönsaari, Lieto, Marttila, Masku, Mynämäki, Naantali, Nousiainen, Paimio, Parainen, Pöytyä, Raisio, Rusko, Salo, Sauvo, Turku ja Uusikaupunki. Suurimmat omistajat ovat Turun kaupunki 23 % ja Salon kaupunki 20,21 % osuuksilla. Kunnat eivät rahoita yhtiön toimintaa, vaan jätehuoltopalvelut rahoitetaan pääasiassa jätteenkäsittely- ja palvelumaksuilla sekä jätehuollon perusmaksulla.
LSJH:n alueella on 13 palvelevaa lajitteluasemaa aina Utöstä Yläneelle ja Uuteenkaupunkiin. Asukkaita palvelevat myös LSJH:n kiertävät keräykset Siira ja Pop up -lajitteluasema sekä yhteistyössä Pidä Saaristo Siistinä ry:n kanssa toteutettavat saariston romunkeräys ja venekeräys.
Lounais-Suomen Jätehuollolle on myönnetty Suomalaisen Työn Liiton Avainlippu- ja Yhteiskunnallinen yritys -merkki.
Badding Rockers
Badding Rockers oli 1980- ja 1990-lukujen vaihteessa vaikuttanut suomalainen rock-yhtye, joka soitti pääasiassa omaa tuotantoaan ja myös Rauli "Badding" Somerjoen kappaleita cover-versioina. Yhtyeen keulahahmona toimi laulaja/lauluntekijä-basisti Marko Haavisto, joka on myöhemmin tullut tunnetuksi muun muassa yhtyeistä Kulkukoirat ja Poutahaukat.
Atar (Mauritania)
Atar on keidaskaupunki ja kunta sekä Adrarin alueen ja Atarin departementin hallinnollinen keskus Mauritaniassa. Se sijaitsee Saharan länsiosassa Adrarin tasangolla 435 kilometriä Nouakchott‎ista koilliseen. Kaupungissa on 24 000 asukasta (vuonna 2019).
Atar on vanhan Saharan ylittävän karavaanireitin pysähdyspaikka. Se koostuu ksariksi kutsutusta vanhasta osasta ja sen ympärille rakennetusta nykyaikaisesta kaupungista. Ranskalaiset valtasivat Atarin vuonna 1909 ja rakensivat sen lähelle suuren varuskunnan, joka on sittemmin toiminut Mauritanian armeijan koulutuskeskuksena. Kaupungin kautta kulkee Nouakchott‎ista Algerian rajalle johtava maantie. Kaupungin kupeessa sijaitsee myös lentokenttä.
FS Suchet (1893)
Valmistus
Alus tilattiin Toulonin laivastontelakalta ja sen köli laskettiin lokakuussa 1887. Alus laskettiin vesille 10. elokuuta 1893 ja se otettiin palvelukseen vuonna 1894.
Palvelus
Alus poistettiin palveluksesta vuonna 1906 ja se romutettiin.
Nikolai Rajevski
thumb|Nikolai Rajevski Nikolai Nikolajevitš Rajevski (25. syyskuuta (J: 14. syyskuuta) 1771 Pietarissa – 28. syyskuuta (J: 16. syyskuuta) 1829 Boltyškan kylässä Žerkassyn alueella) oli venäläinen 5. divisioonan komentaja Nikolai Tutškovin jälkeen Suomen sodassa. Jouduttuaan tappiolle Lapuan taistelussa Rajevski joutui luovuttamaan paikkansa kreivi Nikolai Kamenskille. Hän kunnostautui myöhemmin myös Venäjän sodassa Ranskaa vastaan vuonna 1812 käydyissä taisteluissa.
Postmodernismi
Postmodernismi (myös jälki- tai myöhäismodernismi) on 1900-luvun puolivälissä kehittynyt länsimainen aatesuuntaus, jonka keskeisiä piirteitä ovat jyrkkä skeptisyys niin sanottuja ”suuria kertomuksia” kohtaan sekä ontologinen subjektivismi. Postmodernissa ajattelussa kielletään ihmisestä riippumattoman todellisuuden sekä objektiivisen tiedon ja totuuden olemassaolo. Järkeä ja logiikkaa ei pidetä yleispätevinä, ja samoin ihmisen käyttäytymistä ja psykologiaa pidetään sosiaalisina konstruktioina eli sosiaalisen ympäristön tuotteina.